LOXLEY ทะยานแรง 5% ขานรับกำไร Q1 โตแกร่ง!
LOXLEY ทะยานแรง 5% ขานรับกำไร Q1/63 โตแกร่ง!
LOXLEY ทะยานแรง 5% ขานรับกำไร Q1/63 โตแกร่ง!
14 พ.ค. 2563

ผู้สื่อข่าวรายงานว่า ราคาหุ้นบริษัท บริษัท ล็อกซเล่ย์ จำกัด (มหาชน) หรือ LOXLEY ล่าสุด ณ เวลา 10.31 น. อยู่ที่ระดับ  1.38 บาท ปรับตัวขึ้น 0.07 บาท หรือ 5.34% ด้วยมูลค่าการซื้อขาย 15.96  ล้านบาท
ทั้งนี้บริษัทและบริษัทย่อย ประกาศผลดำเนินงานงวดไตรมาส 1/63 มีกำไรสุทธิ 133.2 ล้านบาท กำไรสุทธิต่อหุ้น 0.06 บาท เพิ่มขึ้น 275% เมื่อเทียบกับช่วงเดียวกันของปีก่อนที่มีกำไรสุทธิ 35.49 ล้านบาท กำไรสุทธิต่อหุ้น 0.02 บาท
โดยปัจจัยที่ส่งผลให้บริษัทมีกำไรสุทธิเติบโต เนื่องจากมีกำไรก่อนส่วนแบ่งกำไรจากเงินลงทุน ต้นทุนทางการเงินและภาษีเงินได้สำหรับงวด 3 เดือนเท่ากับ 83 ล้านบาท ปรับตัวเพิ่มขึ้นจากงวดเดียวกันของปีก่อน 39 ล้านบาท ปัจจัยหลักมาจากค่าใช้จ่ายในการบริหารที่มีจำนวนลดลง 20 ล้านบาท จากการปรับโครงสร้างองค์กรเมื่อสิ้นปี 2562
รวมถึงรายได้อื่นที่เพิ่มขึ้นจากการปรับนโยบายการบัญชีตามมาตรฐานการรายงานทางการเงินกลุ่มเครื่องมือทางการเงินจากการปรับมูลค่ายุ ติธรรมของสัญญาซื้อขายเงินตราต่างประเทศล่วงหน้าและเงินลงทุนระยะยาวอื่น
ขณะที่ส่วนแบ่งกำไรจากเงินลงทุนในบริษัทร่วมและการร่วมค้าสำหรับงวด 3 เดือน เท่ากับ 135 ล้านบาท เพิ่มขึ้นจากปีก่อนที่มีส่วนแบ่งกำไรเท่ากับ 91 ล้านบาท สืบเนื่องจากผลการดำเนินงานที่ดีขึ้น เปลี่ยนแปลงจากขาดทุนมาเป็นกำไรสุทธิของบริษัทร่วมกลุ่มธุรกิจผลิตภัณฑ์เหล็กเคลือบ
 